《问张兴州觅酒》
宋代·李新

䟃𧽼云阵暮天低，家在云天西畔西。雪片未容欺白发，貂裘不管污黄泥。

梅寒花晚休吹笛，水瘦江空莫照犀。便有绨袍怜过客，不如春酿亟封题。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。